wickkiey/tamil-wikipedia-markdown huggingface dataset:
# மகிழ் திருமேனி


**மகிழ் திருமேனி** (*Magizh Thirumeni*) தமிழ்த் திரைப்படங்களில் பணியாற்றிய ஒரு இந்தியத் திரைப்பட இயக்குநர் ஆவார். இயக்குனர்கள் செல்வராகவன், கௌதம் மேனன் ஆகியோரிடம் உதவியாளராக பணிபுரிந்த பிறகு இவர் தடையறத் தாக்க (2012), மீகாமன் (2014), தடம் (2019) உட்பட நான்கு தமிழ் படங்களை இயக்கியுள்ளார்.  

## ஆரம்ப கால வாழ்க்கை
இளைஞனாக, மகிழ் திருமேனி, தமிழ் மற்றும் உருசிய இலக்கியத்தின் தீவிர வாசகராக இருந்தார். மேலும் கவிதைகளையும், சிறுகதைகளையும் எழுதினார். 2000களின் முற்பகுதியில், இயக்குநராக திரைப்படத் துறையில் முன்னேற்றமடைய விரும்பிய இவர், பி. வாசு, டி. ராஜேந்தர் உள்ளிட்ட இயக்குநர்களுடன் சேர விரும்பினார். இயக்குநர் கஸ்தூரி ராஜா தனது மகன் செல்வராகவனின் முதல் படத்தில் பணிபுரிய இவரை ஒப்பந்தம் செய்தார். ஆனால் அந்தப் படம் தாமதமானதால் இவர் முதலில் துள்ளுவதோ இளமை (2002) திரைப்படத்தில் உதவி இயக்குநராகப் பணியாற்றினார். பின்னர் கௌதம் மேனனிடம் காக்க காக்க (2003) படத்தில் இணைந்து பணியாற்றினார். பின்னர் நடிகர் ஆர்யா ஒரு முக்கிய வேடத்தில் நடிக்க, "மீகாமன்" (2014) என்ற படத்தை இயக்கினார். இது திசம்பர் 2014 இல் வெளியாகி நேர்மறையான விமர்சனங்களைப் பெற்றது. 2019இல் வெளியிடப்பட்ட இவரது அடுத்த படமான "தடம்" இதேபோன்ற நேர்மறையான விமர்சனத்தையும் பெற்று, வணிக வெற்றியாகவும் இருந்தது.  

## திரைப்படவியல்
### இயக்குநராக
| ஆண்டு | படம் | தயாரிப்பு நிறுவனம் | குறிப்புகள் | மேற்கோள் |
| --- | --- | --- | --- | --- |
| 2010 | *முன்தினம் பார்த்தேனே* | செவந்த் சேனல் கம்யுனிகேசன்ஸ் | இயக்குநராக அறிமுகம் |  |
| 2012 | *தடையறத் தாக்க* | பெதர் டச் என்டர்டெயின்மென்ட் |  |  |
| 2014 | *மீகாமன்* | நேமிசந்த் ஜபக் |  |  |
| 2019 | *தடம்* | ரெதான் சினிமாஸ் |  |  |
| 2021 | கலகத் தலைவன் | ரெட் ஜெயணட் மூவிஸ் |  |  |
| 2025 | விடாமுயற்சி | லைக்கா தயாரிப்பகம் | } |  |

### நடிகராக
| 2021 | *டெடி* | மரு. வரதராஜன் | நடிகராக அறிமுகம் |
| --- | --- | --- | --- |
| 2021 | *யாதும் ஊரே யாவரும் கேளிர்* | படப்பிடிப்பில் | } |
- 
- 

### குரல் கலைஞராக
| 2018 | *இமைக்கா நொடிகள் (திரைப்படம்)* | அனுராக் காஷ்யப் | ஆர். அஜய் ஞானமுத்து | தமிழ் | } |
| --- | --- | --- | --- | --- | --- |
- 
- 

## ஒளிப்படங்கள்
# இந்திய ஏலக்காய் ஆராய்ச்சி நிலையம்

**இந்திய ஏலக்காய் ஆராய்ச்சி நிலையம்** (*Indian Cardamom Research Station*) என்பது ஏலக்காய் குறித்து ஆய்வு மேற்கொள்ளும் நிறுவனமாகும். 1956இல் தொடங்கப்பட்ட இந்நிறுவனம் 1972ஆம் ஆண்டில் கேரளா வேளாண் பல்கலைக்கழகத்தின் கீழ் வந்தது. இந்நிறுவனம் இடுக்கி மாவட்டம், பாம்படும்பராவில் அமைந்துள்ளது.  

## மண்டல ஆய்வு நிலையங்கள்
- சாக்கிலசுபூர், அசன் மாவட்டம், கருநாடகம்
- தடியன்குடிசை, திண்டுக்கல் மாவட்டம், தமிழ்நாடு
- தடாங், கிழக்கு மாவட்டம், சிக்கிம்

## களப் பரிசோதனை பண்ணைகள்
- மயிலாடும்பரா (கேரளா)
- சாக்கிலசுபூர் (கருநாடகம்)
- தடியன்குடிசை (தமிழ்நாடு)
- கபி (சிக்கிம்)
- பங்க்தாங் (சிக்கிம்)

## ஆராய்ச்சி பிரிவுகள்
- பயிர் மேம்பாடு மற்றும் உயிரி தொழில்நுட்பம்
- வேளாண் மற்றும் மண் அறிவியல்
- தாவர நோயியல்
- பூச்சியியல்
- அறுவடைக்கு பிந்தைய தொழில்நுட்ப பரிமாற்றம்
# எம். ஜி. சோமன்


**எம். ஜி. சோமன்** (*M. G. Soman*) (28 செப்டம்பர் 1941–12 திசம்பர் 1997), ஓர் இந்திய திரைப்பட நடிகரும், முன்னாள் இந்திய வான்படை பணியாளரும் ஆவார். இவர் பொதுவாக மலையாளத் திரைப்படங்களில் எதிர்மறை வேடங்களில் தோன்றினார். 70களின் பிற்பகுதியிலும் 80களின் முற்பகுதியிலும் மலையாளத் திரையுலகில் முன்னணி நடிகர்களில் ஒருவராக இருந்தார். இவர் தமிழில் அவள் ஒரு தொடர்கதை, நாளை நமதே, குமார விஜயம், விமான நிலையம் ஆகிய படங்களிலும் நடித்துள்ளார்.  

## சுயசரிதை
இவர், சோமசேகரன் நாயராக கோணி குடுக்கி இல்லத்து வீட்டில் கோவிந்த பணிக்கர் - பி.கே. பவானி அம்மா ஆகியோருக்கு, திருவிதாங்கூரின் திருவல்லாவில் 28 செப்டம்பர் 1941இல் பிறந்தார். இவர் திருவல்லாவில் ஆரம்பக் கல்வியைப் பெற்றார். ஏழாம் வகுப்பில் படிக்கும் போது இவர் தனது நண்பருடன் ஒரு நாடகக் குழுவை ஆரம்பித்து *மணல்தாரிகள் கர்ஜிக்குன்னு* என்ற நாடகத்தை நடத்தினார். பின்னர், சங்கனாச்சேரியில் கல்லூரி படிப்பை முடித்து இந்திய வான்படையில் சேர்ந்தார். சோமன் கொட்டாரக்கார ஸ்ரீதரன் நாயரின் "ஜெயஸ்ரீ" நாடகக் குழுவுடன் சேர்ந்து பின்னர் திரைப்படத் துறைக்குச் சென்றார். இவர் கேரள மக்கள் கலைக் கழகத்திலும் பணிபுரிந்தார். 197இல் பி. என். மேனன் இயக்கிய "காயத்ரி" இவரது முதல் படம். இவர் 1976 முதல் 1983 வரை ஒரு நாயகனாக நடித்தார். பின்னர் வில்லன், நகைச்சுவை, துணை வேடங்களில் நடித்தார். 1977ஆம் ஆண்டில் ஐ. வி. சசி இயக்கத்தில் வெளியான *இதா இவிடே வரே* இவரது மிகப்பெரிய வெற்றிப் படமானது. பின்னர், மிகவும் பரபரப்பான நடிகராக உயர்ந்தார். 1978 வாக்கில், சோமன் 42 படங்களில் நாயகனாக நடித்தார். இது இன்றுவரை ஒரு சாதனையாக இருந்தது. 1984க்குப் பிறகு, இவர் கதாநாயக பாத்திரங்களிலிருந்து குணச்சித்திர வேடங்களுக்கு மாறினார். 1997ஆம் ஆண்டில், ஜோஷியின் இயக்கத்தில் வெளியான *லேலம்* இவரது கடைசிப் படமாகும். இதில் ஆனக்காட்டில் ஈப்பச்சனாக இவரது நடிப்பு விமர்சன ரீதியாக மிகவும் பாராட்டப்பட்டது.  

இவர் 1991இல் *பூமிகா* என்ற ஒரு மலையாளத் திரைப்படத்தை தயாரித்தார். இது ஐ.வி.சசி இயக்கியிருந்தார். ஜெயராம், சுரேஷ் கோபி, முகேஷ், ஊர்வசி போன்றோர் நடித்திருந்தனர்.  

## இறப்பு
இவர் 12 திசம்பர் 1997 அன்று மஞ்சள் காமாலை காரணமாக தனது 56 வயதில் இறந்தார்.  

## குடும்பம்
சோமன் சுஜாதா என்பவரை மணந்தார். இவர்களுக்கு சஜி சோமன் என்ற மகனும் சிந்து என்ற மகளும் உள்ளனர். இவரது மகன் சஜியும் சில திரைப்படங்களில் நடித்தார்.
# கேப்டன் ராஜூ


**இராஜூ தேனியல்** (*Raju Daniel*) (27 சூன் 1950 - 17 செப்டம்பர் 2018), **கேப்டன் ராஜூ** (*Captain Raju*) என்ற தனது திரைப் பெயரால் நன்கு அறியப்பட்ட இவர், ஓர் இந்திய இராணுவ அதிகாரியும், இந்திய நடிகரும் ஆவார். மலையாளம், பாலிவுட், தமிழ், தெலுங்கு, கன்னடம் , ஆங்கிலம் உட்பட பல்வேறு மொழிகளில் 600க்கும் மேற்பட்ட படங்களில் நடித்துள்ளார். குணச்சித்திர வேடங்களுக்காகவும், வில்லனாகவும் இவர் மிகவும் பிரபலமானவர். இவர் தொலைக்காட்சித் தொடர்களிலும், விளம்பரங்களிலும் தோன்றினார். மேலும் இரண்டு மலையாளப் படங்களையும் இயக்கியுள்ளார். *நாடோடிக்கட்டு* திரைப்படத்தில் பாவனாயி என்ற வேடத்தில் தோன்றிய இவரது நகைச்சுவை தொழில்முறை கொலையாளி கதாபாத்திரம் மலையாளத் திரையுலகில் ஒரு வழிபாட்டு மரபை தோற்றுவித்தது.  

இவர் நடித்துள்ள தமிழ் திரைபடங்கள் பின்வருமாறு:  

- நல்ல நாள் (1984)
- கடமை கண்ணியம் கட்டுப்பாடு (1987)
- ஜல்லிக்கட்டு (1987)
- தர்மத்தின் தலைவன் (1988)
- என் ஜீவன் பாடுது (1988)
- சூரசம்ஹாரம் (திரைப்படம்) (1988)
- சின்னப்பதாஸ் (1989)
- ௭ன் ரத்தத்தின் ரத்தமே (1989)
- தாய்நாடு (1989 திரைப்படம்) (1989)
- சேவகன் (1992)
- உள்ளே வெளியே (1993)
- பிரியங்கா (1994)
- ராஜகுமாரன் (1994)
- வேலுசாமி (1995)
- நினைத்து நினைத்துப் பார்த்தேன் (2007)
- பொன்னர் சங்கர் (2011)
# காசிநாத் ராவ் வைத்யா

**காசிநாத் ராவ் வைத்யா** (*Kashinath Rao Vaidya*) (இறப்பு 13 மார்ச் 1959, ஹைதராபாத் ) ஒரு இந்திய வழக்கறிஞர் மற்றும் அரசியல்வாதி ஆவார். வைத்யா 1952 தேர்தலில் பேகம் பஜார் தொகுதியில் இருந்து இந்திய தேசிய காங்கிரஸ் வேட்பாளராக ஹைதராபாத் மாநில சட்டமன்றத்திற்கு தேர்ந்தெடுக்கப்பட்டார். வைத்யா 15,794 வாக்குகள் பெற்றார் (தொகுதியில் 72.48% வாக்குகள்). இத்தேர்தலைத் தொடர்ந்து, இவர் சட்டசபையின் சபாநாயகராக தேர்ந்தெடுக்கப்பட்டார்.  

வைத்யா 1959 ஆம் ஆண்டு மார்ச் 13 ஆம் நாள் ஹைதராபாத்தில் இறந்தார்.
# மரினோ மோரிகவா

**மரினோ மோரிகவா** (**Marino Morikawa)** பெரு-சப்பானிய நாடுகளைச் சேர்ந்த சுற்றுச்சூழல் விஞ்ஞானியாவார். இவர் 1977 ஆம் ஆண்டு பிறந்தார். பெருவில் ஈடுபட்ட சுற்றுச்சூழல் பணிகளுக்காக நன்கு அறியப்படுகிறார்.  

## வாழ்க்கைக் குறிப்பு
பெருநாட்டிலுள்ள சிறிய நகரமான சாங்கேயில் மரினோ பிறந்தார். பல்துறை உயிரின அரசியல் தந்திரத்தில் முதுகலைப் பட்டம் பெற்றார். சப்பானின் திசுகூபா பல்கலைக்கழகத்தில் சுற்றுச்சூழல் அறிவியலில் ஆய்வு மேற்கொண்டு முனைவர் பட்டம் பெற்றார்.  

## தொழில்
*தேசிய புவியியல் தொலைக்காட்சியின்* செய்தி அறிக்கையில் இடம்பெற்றபோது இவரது பணி நன்கு அறியப்பட்டது. சொந்த ஊரான பெருவின் சாங்கேயில் எல் காசுகாயோ ஏரியை மீட்டெடுப்பது குறித்த இவரது பணி குறித்த அறிக்கை அச்செய்தி அறிக்கையில் உள்ளடங்கியிருந்தது.  

மரினோ மோரிகாவா நானோபிளசு 7 என்ற தனது சொந்த நிறுவனத்தை நிறுவினார். இது நீர்நிலைகளை மாசுபடுத்துவதற்கு எதிராக அர்ப்பணிக்கப்பட்டது. மரினோ மோரிகாவா உலகம் முழுவதும் 30 வாழ்விடங்களில் பணியாற்றியுள்ளார். தற்போது, இவர் ஈக்வடார் ஆண்டிசில் உள்ள சிரா நதியின் மாசுபாட்டை நீக்கும் முயற்சியில் ஈடுபட்டுள்ளார். மேலும் பெருவில் உள்ள டிடிகாகா, உவாகேச்சினா மற்றும் ஆலலே ஏரிகளையும் மாசுபாட்டிலிருந்து காக்கவும் முயற்சித்து வருகிறார்.
# ஔசெப்பச்சன்


**மேச்செரி லூயிசு ஔசெப்பச்சன்** (பிறப்பு 13 செப்டம்பர் 1955), ஓர் இந்திய திரைப்பட இசையமைப்பாளரும், பாடகரும் ஆவார். இவர் முக்கியமாக மலையாளத் திரைப்படங்களுக்கு இசையமைக்கிறார். இவர் ஏராளமான திரைப்பட ஒலிப்பதிவு தொகுப்புகளுக்கும், பின்னணி பாடல்களுக்காகவும் தேசிய விருது, பிலிம்பேர் விருது, கேரள மாநில திரைப்பட விருதுகளைப் பெற்றவர். இவர் மலையாளத்தில் இந்திய இசையின் மிகச்சிறந்த இசையமைப்பாளர்களில் ஒருவராகக் கருதப்படுகிறார்.  

## சுயசரிதை
13 செப்டம்பர் 1955 இல் மேச்சேரி லூயிசு - மாதிரி பலியக்காரா ஆகியோருக்கு கேரளாவின் திருச்சூரில் ஒல்லூரில் பிறந்தார். இவர் தனது முறையான கல்வியை திருச்சூர் புனித தோமையா கல்லூரியில் முடித்தார். இசையில் ஆர்வம் கொண்டிருந்த இவர் தனது கல்வியை முடித்த பின்னர், ஒரு சிறந்த வயலின் கலைஞராக மாறினார். "வாய்ஸ் ஆஃப் திருச்சூர்" உள்ளிட்ட சில இசை குழுக்களில் வயலின் கலைஞராக தனது இசை வாழ்க்கையைத் தொடங்கினார். பின்னர் புகழ்பெற்ற பின்னணிப் பாடகி பி. மாதுரியின் இசை நிகழ்ச்சிகளில் வயலின் கலைஞராக வாய்ப்பு கிடைத்தது. பின்னர் இவர் இசை அமைப்பாளர் பவவூர் ஜி. தேவராஜன் மாஸ்டரின் கீழ் வயலின் கலைஞரானார். *வி.கே.பிரகாஷ்* இயக்கிய வர்த்தகமற்ற இந்திப் படமான *பிரீக்கி சக்ராவுக்கான* பாடல்களையும் இவர் இசையமைத்தார். மேலும் பல இந்திப் படங்களுக்கான பின்னணி இசையையும், குறிப்பாக பிரியதர்ஷன் இயக்கிய படங்களுக்கு இசையமைத்தார். இவரது திரைப்படம் அல்லாத பாடல்களில் *ஓனபூதலம்*, *வசந்தகீதங்கள்*, பல கிறிஸ்தவ பக்தி பாடல்கள் போன்ற பிரபலமான இசைத் தொகுப்புகளும் உள்ளன. இசை இயக்கம் தவிர, இவர் ஏஷ்யாநெட்டின் ஐடியா ஸ்டார் சிங்கர் 2008 என்ற நிகழ்ச்சியிலும், கைரளி தொலைக்காட்சியின் கந்தர்வ சங்கீதம் 2012 என்ற நிகழ்ச்சியிலும் நடுவராக இருந்தார்.  

## விருதுகள்
1987 இல் *உன்னிகளே ஒரு கத பறையம்* திரைப்படத்திற்காக இவருக்கு முதல் மாநில விருது கிடைத்தது. இவரது முதல் தேசிய விருது 2007ஆம் ஆண்டில் பிரபல இயக்குநர் சியாமபிரசாத்தின் ஒரே கடல் படத்திற்காக கிடைத்தது. இந்த படத்தில் உள்ள அனைத்து பாடல்களும் சுபபந்துவராலி இராகத்தில் இசையமைக்கப்பட்டுள்ளன. நாதன் என்ற படத்திற்காக சிறந்த இசை அமைப்பாளருக்கான மாநில விருது கிடைத்தது. புகழ்பெற்ற இசைக்கலைஞர்கள் பலர் இவருடைய சீடர்களாக இருந்தனர். இதில் ஏ. ஆர். ரகுமான், வித்தியாசாகர், ஹாரிஸ் ஜயராஜ் போன்றோர் அடங்குவர். இசையமைப்பாளர் கோபி சுந்தர் இவரது உதவியாளர், பின்னணிப் பாடகர் பிராங்கோ சைமன் இவரது மருமகன்.
# நான் சிரித்தால்


**நான் சிரித்தால்** (*Naan Sirithal*) என்பது 2020 ஆம் ஆண்டு வெளியான இந்திய தமிழ் நகைச்சுவைத் திரைப்படம் ஆகும். இதை அறிமுக இயக்குநர் ராணா எழுதி இயக்கியுள்ளார். *மீசைய முறுக்கு,* *நட்பே துணை* ஆகிய படங்களின் வெற்றியைத் தொடர்ந்து, சுந்தர் சி. ஆதியின் மூன்றாவது படத்தை தயாரித்தார். இது மூன்றாவது தொடர் வெற்றியையும் ஈட்டியது. இப்படத்தில் ஹிப்ஹாப் தமிழா, ஐஸ்வர்யா மேனன் ஆகியோர் முதன்மை வேடத்தில் நடிக்க, கே. எஸ். ரவிக்குமார் எதிர்மறை பாத்திரத்தில் நடித்துள்ளார். படவா கோபி மற்றும் எரும சாணி விஜய் துணை வேடங்களில் நடித்துள்ளனர். இது ராணாவின் குறும்படமான *கெக்க பெக்க கெக்க பெக்கவின்* திரைப்படப் பதிப்பாகும். படம் 2020 பெப்ரவரி 14 அன்று வெளியிடப்பட்டது.  

## கதைச் சுருக்கம்
நரம்பியல் பிரச்சனையால் பாதிக்கப்பட்ட காந்தி (ஹிப்ஹாப் தமிழா) எந்த வகையான உணர்ச்சி என்றாலும் சிரித்துவிடுவார். இதனால் தன் காதல், வேலை போன்றவற்றை இழக்கிறார். இதனால் காந்தியின் உயிருக்கே ஆபத்து ஏற்படும் நிலை ஏற்படுகிறது. இதிலிருந்து எப்படி காந்தி தப்பினான் என்பதே கதை  
## நடிப்பு

- ஹிப்ஹாப் தமிழா காந்தி, நரம்பியல் கோளாரால் சிரிப்பு நோயால் அவதிப்படும் மனிதர்
- ஐஸ்வர்யா மேனன் அங்கிதா சிரேஷ்
- கே. எஸ். ரவிக்குமார் தில்லிபாபு
- ரவி மரியா சக்ரதாஸ்
- ஷா ரா நெல்சன்
- முனீஷ்காந்த் ராமதாஸ் மாணிகம்
- பாண்டியராஜன் மனநல மருத்துவர் வீரபாத்திரன்
- படவா கோபி காந்தியின் தந்தை கோபியாக
- சுஜாதா சிவக்குமார் காந்தியின் தாயாக
- யோகி பாபு காந்தியின் நண்பர் டில்லி பாபு
- ஜி. மாரிமுத்து அமைச்சர் தங்கதுரை
- எரும சாணி விஜய் காந்தியின் நண்பர் தியாகு
- விச்சு விசுவநாத் அன்பு
- டி. ஆர். கே. கிரண் பெருமாள்
- புட் சட்னி ராஜ்மோகன் காந்தியின் வேலைக்காரனும் ஜூலியின் சகோதரனுமான மனோஜ்
- லல்லு ரோஹித், காந்தியின் கல்லூரி நண்பர்
- மரியா ஜூலி டில்லி பாபுவின் முன்னாள் காதலி, மனோஜின் தங்கை
- அர்ச்சணா சந்ரோக்
- ரேகா சுரேஷ் அங்கிதாவின் தாய்
- அருள் டி. அங்கிதாவின் தந்தை சங்கர்
- மூணார் ரமேஷ் ரவி
- புதுப்பேட்டை சுரேஷ் கலெக்சன் சேகர்
- சத்திய குரமன் காந்தியின் அடியாள்
- கிசோர் ராஜ்குமார் டில்லிபாபுவின் அடியாள்
- விஜே ஆஷிக் ஜுலியின் முன்னாள் ஆண் நண்பர்
- தீபக்ராஜ் குணசேகரன் ஒலா வண்டி ஒட்டுநர்
- தளபதி தினேஷ் பவுள் ராஜ்
- லொல்லு சபா ஈஸ்டர் காந்தியின் அண்டை வீடுக்காரர்
- ஸ்ரீநாத் (சீனிவாசன்)
- கௌதமி வீரபத்திரனின் பக்கத்து வீட்டுக்காரர்

## தயாரிப்பு
படத்தின் முதன்மை படப்பிடிப்பு 2019 சூலையில் தொடங்கி, 2019 திசம்பர் 4 வரை நீடித்தது. இப்படத்தின் வழியாக ஹிப்ஹாப் தமிழா ஆதி மற்றும் சுந்தர் சி. ஆகியோர் மூன்றாவது முறையாக இணைந்தனர்.  

## இசை
இப்படத்திற்கான பாடல் வரிகளை ஹிப்ஹாப் தமிழா, கபிலன் வைரமுத்து, அறிவு ஆகியோர் எழுதினர். பாடல் இசை, பின்னணி இசை ஆகியவற்றை ஹிப்ஹாப் தமிழா அமைத்தார். படத்தின் முதல் தனிப்பாடலான "பிரேக் அப் பாடல்" 2019 திசம்பர் 7 அன்று வெளியிடப்பட்டது. இரண்டாவது ஒற்றை பாடல் "தோம் தோம்" 2019 திசம்பர் 21 அன்று வெளியிடப்பட்டது. மூன்றாவது ஒற்றை பாடல் "அஜக்கு குமுக்கு" 2020 சனவரி 11 அன்று வெளியிடப்பட்டது. நான்காவது தனிப்பாடல் "ஹேப்பி பர்த்டே" 2020 சனவரி 25 அன்று வெளியிடப்பட்டது.  

## வெளியீடு
இப்படம் 2020 பெப்ரவரி 14 அன்று வெளியிடப்பட்டது.
# 1070 அலுமினிய உலோகக் கலவை

**1070 அலுமினிய உலோகக் கலவை** (*1070 aluminium alloy*) ஒரு தூய்மையான அலுமினியக் கலப்புலோகமாகும். அதிமான அரிப்பு எதிர்ப்பும் சிறந்த பற்றவைத்து இணைக்கும் திறனும் கொண்ட உலோகக் கலவையாக இது பயன்படுகிறது.  

1070 அலுமினிய உலோகக் கலவையில் அலுமினியம், இரும்பு, சிலிக்கான், துத்தநாகம், வனேடியம், செப்பு, தைட்டானியம், மக்னீசியம், மற்றும் மாங்கனீசு போன்ற தனிமங்கள் சிறுபான்மை அளவுகளில் கலந்துள்ளன.  
## வேதி இயைபு
| **அலுமினியம்** | ≥ 99.7 |  |
| --- | --- | --- |
| **இரும்பு** | ≤ 0.25 |  |
| **சிலிக்கான்** | ≤ 0.20 |  |
| **துத்தநாகம்** | ≤ 0.040 |  |
| **வனேடியம்** | ≤ 0.050 |  |
| **செப்பு** | ≤ 0.040 |  |
| **தைட்டானியம்** | ≤ 0.030 |  |
| **மக்னீசியம்** | ≤ 0.030 |  |
| **மாங்கனீசு** | ≤ 0.030 |  |
| **பிற தனிமங்கள்** | ≤ 0.030 | } |

## பயன்பாடுகள்
அலுமினியம் 1070 கலப்புலோகத்தின் பயன்கள்:  

1. பொதுவான தொழிற்சாலை உட்கூறுகள்
1. கட்டிடமும் கட்டுமானமும்
1. போக்குவரத்து
1. மின் பொருட்கள்
1. கூர் உணர்வுத் தட்டுகள்
1. ஆபரணக் கீற்றுகள்
1. தகவல் தொடர்பு வடங்கள்
1. குளிர்சாதன மற்றும் உறைவிப்புப் பெட்டிகள்
# இரவீந்திர வர்மா


**இரவீந்திர வர்மா** (Ravindra Varma) (9 ஏப்ரல் 1925 - 10 அக்டோபர் 2006) ஓர் காந்திய அரசியல்வாதி ஆவார். இவர் 1977 முதல் 1979 வரை இந்தியாவில் மொரார்ஜி தேசாய் அமைச்சகத்தில் தொழிலாளர் மற்றும் நாடாளுமன்ற விவகாரங்களுக்கான அமைச்சராக பணியாற்றினார்.  

## சுயசரிதை

இவர் ஏப்ரல் 18, 1925 அன்று மாவேலிக்கரா அரண்மனையில் பிறந்தார். இவரது தந்தை டாக்டர். கே. கோதவர்மா ஒரு புகழ்பெற்ற மொழியியலாளரும் சமசுகிருத அறிஞரும் ஆவார்.  

## அரசியல்
இவர் 1942இல் தீவிர அரசியலில் நுழைந்தார். சென்னையிலுள்ள கிறிஸ்துவக் கல்லூரியில் படிக்கும் போது சுதந்திரப் போராட்டத்தில் இறங்கினார். காந்திஜி தலைமையில் வெள்ளையனே வெளியேறு இயக்கத்தில் சேர்ந்து கைது செய்யப்பட்டு சிறையில் அடைக்கப்பட்டார். பின்னர் முழுநேர சுதந்திரப் போராட்ட வீரரானார். சுதந்திர போராட்டத்திற்கு இந்திய மாணவர்களையும், இளைஞர்களையும் வழிநடத்துவதில் இவர் வலுவான தலைமைத்துவத்தை வழங்கினார். 1946 முதல் 1949 வரை அகில இந்திய மாணவர் காங்கிரசின் தலைவராக இருந்தார். அதே நேரத்தில் உலக பல்கலைக்கழக சேவையின் சர்வதேச மாணவர் சேவை பிரிவின் நிர்வாகக் குழுவில் உறுப்பினரானார். இவருக்கு ஹர்ஷவர்தன் வர்மா, கௌதம் என்ற இரு மகன்கள் இருந்தனர். இவரது மனைவி மங்களா 2015இல் இறந்தார்.
# ஆலன் ஜெய் ஈகர்


**ஆலன் ஜெய் ஈகர்** (*Heeger, Alan J.*) (பிறப்பு ஜனவரி 22, 1936) ஒரு அமெரிக்க இயற்பியலாளர், கல்வியாளர் மற்றும் வேதியியலில் நோபல் பரிசு பெற்றவர் .  

ஈகர் கடத்தும் தன்மை கொண்ட பலபடிகளைக் கண்டறிந்தமைக்காகவும், இத்தகைய புதுமையான பொருள்களை தொழில்நுட்ப பயன்பாடுகளுக்கு கிடைக்கச் செய்தமைக்காகவும் பொறியியலுக்கான தேசிய அகாதெமியின் உறுப்பினராக 2002 ஆம் ஆண்டில் இவர் தேர்ந்தெடுக்கப்பட்டார்.  

## வாழ்க்கை மற்றும் தொழில்
ஈகர் அயோவாவின் சியோக்ஸ் நகரில் ஒரு யூத குடும்பத்தில் பிறந்தார். அவர் அயோவாவின் அக்ரோனில் வளர்ந்தார், அங்கு இவரது தந்தை ஒரு பொது அங்காடி வைத்திருந்தார். ஒன்பது வயதில், இவரது தந்தையின் மரணத்தைத் தொடர்ந்து, குடும்பம் சியோக்ஸ் நகரத்திற்கு குடிபெயர்ந்தது.  

ஈகர் 1957 ஆம் ஆண்டில் நெப்ராஸ்கா-லிங்கன் பல்கலைக்கழகத்தில் இயற்பியல் மற்றும் கணிதத்தில் இளங்கலைப் பட்டம் பெற்றார், 1961 ஆம் ஆண்டில் பெர்க்லியில் உள்ள கலிபோர்னியா பல்கலைக்கழகத்தில் இயற்பியலில் முனைவர் பட்டம் பெற்றார். 1962 முதல் 1982 வரை அவர் பென்சில்வேனியா பல்கலைக்கழகத்தின் ஆசிரியராக இருந்தார். 1982 ஆம் ஆண்டில், கலிபோர்னியா பல்கலைக்கழகத்தில், சாண்டா பார்பராவில் இயற்பியல் துறை மற்றும் பொருள் துறையில் பேராசிரியராக தனது தற்போதைய பணியைத் தொடங்கினார். அவரது ஆராய்ச்சி யுனியாக்ஸ், கோனார்கா மற்றும் சிரிகன் உள்ளிட்ட பல தொடக்க நிறுவனங்களை உருவாக்க வழிவகுத்தது. இது 2003 இல் கில்லர்மோ சி.பசன், பேட்ரிக் ஜே. டயட்ஸன், பிரெண்ட் எஸ். கெய்லோர்ட் ஆகியோரால் நிறுவப்பட்டது. ஆலன் ஈகர் யூனியாக்ஸின் நிறுவனர் ஆவார். பின்னர், இது டுபோன்டால் வாங்கப்பட்டது.  

இவர் 2000 இல் வேதியியலுக்கான நோபல் பரிசை ஆலன் ஜி.மக்டியார்மிட் மற்றும் ஹிடேகி ஷிரகாவா ஆகியோருடன் "கடத்தும் தன்மை கொண்ட பலபடிகளின் கண்டுபிடிப்பு மற்றும் வளர்ச்சிக்காக" பெற்றார். இவர்கள் 1977 ஆம் ஆண்டில் “பாலிஅசெட்டிலீன் ஒரு கடத்தும் பலபடி" என்ற பெயரில் தங்கள் முடிவுகளை வெளியிட்டனர்  

இவர் 1983 ஆம் ஆண்டில் அமெரிக்க இயற்பியல் சங்கத்தின் ஆலிவர் ஈ. பக்லி பரிசையும், 1995 ஆம் ஆண்டில், உயிரியல் அல்லாத பொருட்களின் அறிவியலுக்கான பல்சான் பரிசையும் வென்றார்.  

இவரது மகன்கள் நரம்பியல் விஞ்ஞானி டேவிட் ஈகர் மற்றும் நோயெதிர்ப்பு நிபுணர் பீட்டர் ஈகர் ஆவர்.  

அக்டோபர் 2010 இல், ஈகர் அமெரிக்காவின் அறிவியல் மற்றும் பொறியியல் திருவிழாவின் நோபல் விருதாளருடன் மதிய உணவு என்ற நிகழ்ச்சியில் பங்கேற்றார். அங்கு நடுத்தர மற்றும் உயர்நிலைப் பள்ளி மாணவர்கள் நோபல் பரிசு பெற்ற விஞ்ஞானியுடன் ஒரு மதிய உணவில் முறைசாரா உரையாடலில் ஈடுபட்டனர். ஈகர் ஐக்கிய அமெரிக்க நாடுகள் அறிவியல் மற்றும் பொறியியல் விழாவின் ஆலோசனைக் குழுவில் உறுப்பினராகவும் உள்ளார். ஈகர் மூன்று முறை (2006, 2007, 2010) ஸ்டேஜ் சர்வதேச ஆய்வுக்கட்டுரைப் போட்டியின் நீதிபதியாக இருந்தார்.
# கே. பி. இராமச்சந்திரன் நாயர்


**கே. பி. இராமச்சந்திரன் நாயர்** (*K. P. Ramachandran Nair*) தேசிய ஜனநாயகக் கட்சியின் நிறுவனராவார். இவர், 01 செப்டம்பர் 1983 முதல் 29 மே 1985 வரை கேரள அமைசரவையில் சுகாதார அமைச்சராகவும் இருந்தார். இவர் டாக்டர் கே.பி. பணிக்கர் என்பவருக்கு 1 ஜனவரி 1922 இல் பிறந்தார். இவர் டி.ரத்தினம்மாவை மணந்தார். 1991 கேரள மாநில சட்டசபை தேர்தலில் இந்தியப் பொதுவுடைமைக் கட்சியின் சோமசேகரனை தோற்கடித்து 746 வாக்குகள் பெற்று வெற்றி பெற்றார். இரண்டு முறையும் இவர் ஆலப்புழா சட்டமன்றத் தொகுதியிலிருந்து வெற்றி பெற்றார். கே. கருணாகரனின் மூன்றாவது அமைச்சகத்தில், இவர் 01 செப்டம்பர் 1983 முதல் 29 மே 1985 வரை சுகாதார அமைச்சராகப் பொறுப்பேற்றார்.  

### தேர்தல்
**ஆலப்புழா சட்டமன்றத் தொகுதி (1982)**

| தேசிய ஜனநாயக கட்சி | கே. பி. ராமச்சந்திரன் நாயர் | 35,014 |
| --- | --- | --- |
| இந்தியப் பொதுவுடைமைக் கட்சி | பி. கே. வாசுதேவன் நாயர் | 33,424 |
| சுயேட்சை | கேபிஎம் ஷெரீப் | 420 |
| சுயேட்சை | அக்கோ | 213 |
| செல்லாதது | 502 | } |
**ஆலப்புழா சட்டமன்றத் தொகுதி (1991)**

| தேசிய ஜனநாயக கட்சி | கே. பி. ராமச்சந்திரன் நாயர் | 42,269 |  |
| --- | --- | --- | --- |
| இந்தியப் பொதுவுடைமைக் கட்சி | பி. எஸ். சோமசேகரன் | 41,519 |  |
| பாரதிய ஜனதா கட்சி | ஆறுமுகம் பிள்ளை | 2,513 |  |
| சுயேட்சை | எஸ். சீதிலால் | 637 |  |
| லோக்தள் | விஜயன் வேலு | 336 |  |
| சுயேட்சை | உஸ்மான் முகமது யூசுப் | 201 | } |
# பண்டைய எகிப்தியர்களின் இறுதிச் சடங்கு நூல்கள்

**பண்டைய எகிப்தியர்களின் இறப்புச் சடங்கு நூல்** (**Ancient Egyptian funerary texts**) பண்டைய எகிப்தியர்களின் இறந்து போன பார்வோன்கள் மற்றும் அவர் தம் இராணிகளின் மம்மிகளின் இறப்பிற்கு பிந்தைய வாழ்க்கைக்கு வழிகாட்டுவதற்கு நடத்தப்படும் இறுதிச் சடங்குகள் செய்யும் முறைகளை குறிக்கும் நூல் ஆகும். பண்டைய எகிப்தியர்கள் இறப்பிற்குப் பிந்தைய வாழ்க்கையில் நம்பிக்கையுடையவர்கள். எனவே இறப்பிற்கு பிற்பட்ட வாழ்க்கையில் சம்பந்தப்பட்ட நபரின் ஆவி பாதுகாக்கப்பட வேண்டும் என்பதற்காக இந்த இறுதிச் சடங்குகள் நடத்தப்பட்டது.  

பழைய எகிப்து இராச்சிய காலத்தில் உருவான பிரமிடு நூல்கள் மற்றும் மத்திய கால எகிப்திய இராச்சிய காலத்தில் உருவான சவப்பெட்டி நூல் மற்றும் புது எகிப்து இராச்சியத்தில் நடைமுறையில் இருந்த இறந்தோர் நூல் போன்ற பல வகையான நூல்களிலிருந்து பண்டைய பண்டைய எகிப்தியர்களின் இறுதிச் சடங்குகள் குறித்த தகவல்கள் அறியப்படுகிறது.  

## பழைய எகிப்து இராச்சியம்

துவக்கத்தில் பழைய எகிப்து இராச்சிய (கிமு 2686–கிமு 2181) காலத்தில் இறப்புச் சடங்கு நூலின் படி, இறந்த எகிப்திய மன்னர்களின் மம்மிகளுக்கு மட்டும் இறப்புச் சடங்குகள் செய்யப்பட்டது. பழைய எகிப்து இராச்சியத்தின் முடிவின் போது, இறந்த இராணிகளின் மம்மிகளுக்கும் இறுதிச் சடங்கு நூலின் படி, இறுதிச் சடங்குகள் செய்யப்பட்டது.  
## எகிப்தின் மத்தியகால இராச்சியம்

எகிப்தின் முதல் இடைநிலைக் காலத்தின் (கிமு 2181 - கிமு 2055) போது மம்மியின் சவப்பெட்டி மீது இறுதிச் சடங்கிற்கான உரைகள் எழுதப்பட்டது. இந்த சவப்பெட்டி மீதான உரைகளில் பாதி அளவு பிரமிடு நூல்களிலிருந்து எடுத்தாளப்பட்டுள்ளது.  

## புது எகிப்து இராச்சியம்
புது எகிப்திய இராச்சிய காலத்தில் (கிமு 1550 – கிமு 1077) மம்மிகளின் இறுதிச் சடங்கிற்காகக் கீழ்க்காணும் நூல்கள் உபயோகப்படுத்தப்பட்டன.  
- இறந்தோர் நூல்
- பாதாள உலக நூல் (Amduat)
- 12 குகைகளின் நூல் (Spell of the Twelve Caves)
- நுழைவாயில்களின் நூல்
- மறுமை உலக நூல் (Book of the Netherworld)
- பாதாள உலக குகைகள் நூல் (Book of Caverns)
- பூமி நூல் (Book of the Earth)
- சூரியக் கடவுள் இரா வழிபாட்டு நூல் (Litany of Re)

### பிந்தைய புது எகிப்து இராச்சிய காலத்தில்
- வான் நூல் (Books of the Sky)

மன்னர்களின் சமவெளியில் உள்ள நான்காம் ராமேசஸ் காலம் முதல் கல்லறைக் கூரைச் சுவரில் வான் நூலின் உரைகள் எழுதப்பட்டிருந்தது. அமர்னா காலத்திற்கு பின்னர் புதிய இறப்புச் சடங்கு நூல்களின்படி மம்மிகள் அடக்கம் செய்யப்பட்டன.பிந்தைய கால எகிப்திய இராச்சியத்தில் (கிமு 664 - கிமு 332) நூத் எனும் பெண் ஆகாயக் கடவுளை இறப்புச் சடங்குகளின் மையமாக விளங்கியது. நூத் பெண் கடவுள் சூரியனின் இரவு நேர பயணத்தை அவளது உடலுக்குள் பிரதிநிதித்துவப்படுத்துகிறது. நூத் பெண் கடவுள் காலையில் சூரியனைப் புத்துயிர் பெறச் செய்கிறாள்.  

- நூத் நூல் (Book of Nut)
- பகலின் நூல் (Book of the Day)
- இரவின் நூல் (Book of the Night)
- சொர்க்கப் பசு நூல் (Book of the Heavenly Cow)

## பிந்தைய கால எகிப்திய இராச்சியம்
பிந்தைய கால எகிப்திய இராச்சிய (கிமு 664 - கிமு 332) காலத்தில்:  
- மூச்சு விடல் நூல் (Books of Breathing)

## தாலமி வம்சம்
- பரலோகப் பயண நூல் (Book of Traversing Eternity)
## இதனையும் காண்க
- பண்டைய எகிப்தியர்களின் இறுதிச் சடங்குகள்
- பிரமிடு நூல்
- இறந்தோர் நூல்
- நுழைவாயில்களின் நூல்
# கே. கே. இராமச்சந்திரன் நாயர்


## சொந்த வாழ்க்கை
இவர், 1953 இல் செங்கன்னூர், ஆலாவில் பிறந்தார். பந்தளம், நாயர் சேவை அமைப்பின் கல்லூரியில் பொருளாதாரத்தில் முதுகலைப் பட்டம் பெற்றார். பின்னர் திருவனந்தபுரத்திலுள்ள அரசு சட்டக் கல்லூரியில் 1978 இல் சட்டப் பட்டம் பெற்றார்.  

சென்னை, அப்போலோ மருத்துவமனையில் கல்லீரல் நோய்க்கு சிகிச்சை பெற்று வந்த இவர் 14 ஜனவரி 2018 அதிகாலை 4 மணிக்கு இறந்தார்.  

## அரசியல் வாழ்க்கை
2001ஆம் ஆண்டு கேரள சட்டமன்றத் தேர்தலில் செங்கன்னூர் சட்டமன்றத் தொகுதியில் போட்டியிட்டு தோல்வியடைந்ததன் மூலம் தனது அரசியல் வாழ்க்கையைத் தொடங்கினார். இவர் இந்திய தேசிய காங்கிரசின் சோபனா ஜார்ஜ் என்பவரால் 1465 வாக்குகள் வித்தியாசத்தில் தோற்கடிக்கப்பட்டார்.  

2016இல் நடந்த கேரள சட்டமன்றத் தேர்தலில் இந்திய தேசிய காங்கிரசின் பி. சி. விஷ்ணுநாத்தை 7983 வாக்குகள் வித்தியாசத்தில் தோற்கடித்து செங்கன்னூர் சட்டமன்றத் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார். 2018இல் தான் இறக்கும் வரை இப் பதவியில் இருந்தார்.
# கோக்பெர்க் திமிர்சி



**கோக்பெர்க் திமிர்சி** (Gökberk Demirci) (பிறப்பு: 20 அக்டோபர் 1989) என்பவர் துருக்கிய நாட்டு தொலைக்காட்சி நடிகர் ஆவார். இவர் துருக்கியில் உள்ள செங்கிஸ் கோகாய்வாஸ் தியேட்டர் என்ற நடிப்பு கல்லூரியில் நடிப்புக் கலை சார்ந்த படிப்பை பயின்று விட்டு 2012 ஆம் ஆண்டு 'பிர் ஜமான்லர் ஒஸ்மான்லி: கியம்' என்ற தொடர் மூலம் தொலைக்காட்சித் துறையில் நடிகராக அறிமுகமானார். அதை தொடர்ந்து ஒஸ்மான்லாடா டெரின் டெவ்லே (2013), ஹயதமன் அஸ்கி (2017), அடேனி சென் கோய் (2018) மற்றும் அர்கா சோகக்லர் (2018) போன்ற தொடர்களில் சிறு வேடங்களில் நடித்தார். இவர் டெமிர் அட்லே கிரிங்கோ (2015) மற்றும் யிலடிசர் காயர் (2017) போன்ற திரைப்படங்களிலும் நடித்துள்ளார்.  

2019 ஆம் ஆண்டு கனால் 7 தொலைக்காட்சி தயாரிப்பில் யெமின் என்ற தொடரில் எமிர் என்ற கதாபாத்திரம் மூலம் கதாநாயகனாக நடித்தார். இந்த தொடரின் வெற்றியை தொடர்ந்து அடுத்தடுத்த 2 மற்றும் 3 ஆம் பருவங்களிலும் இவரே கதாநாயகனாக நடித்தார்.
# கேரள சுகுணா போதினி


**கேரள சுகுணா போதினி** (*Keraliya Suguna Bodhini*) இந்தியாவின் கேரள மாநிலத்தில் பேசப்படும் மலையாள மொழியில் வெளியிடப்பட்ட முதல் பெண்கள் பத்திரிகையாகும். கேரள சுகுணபோதினி என்றும் அழைக்கப்படுகிறது. முதன்முதலில் 1886 ஆம் ஆண்டில் திருவனந்தபுரத்தில் இப்பத்திரிகை வெளியிடப்பட்டது. கேரள வர்ம வலிய கோயி தம்புரான், என்.சி. நாராயண பிள்ளை மற்றும் கே.சிதம்பரம் வாத்தியார் ஆகியோர் இதில் எழுதி பெரும்பங்கு வகித்தனர்.  

சுகுணபோதினியின் 1976 ஆம் ஆண்டு பதிப்பானது தார்மீக மனசாட்சி, சமையல், சிறந்த பெண்களின் சுயசரிதைகள் மற்றும் வளர்ப்பு, அர்ப்பணிப்பு, தாய்மை பெண்மணியை ஊக்குவிக்கும் பிற அறிவூட்டும் தலைப்புகள் போன்ற படைப்புகளை ஊக்குவித்தது. இதழில் அரசியல் தொடர்பான படைப்புகள் எதுவும் வெளியிடப்படவில்லை. கல்வி, பயணம் மற்றும் உடைக்கான பெண்களின் உரிமைகள் போன்றவையும் இதழில் விவாதிக்கப்பட்டன.  

1886 ஆம் ஆண்டு தொடங்கப்பட்ட இந்த இதழ் ஆறு மாதங்களுக்குப் பின்னர் நிறுத்தப்பட்டது. பத்திரிகை 1892 இல் மீண்டும் வெளியிடப்பட்டது. தொடர்ந்து ஆறு ஆண்டுகள் நடத்தப்பட்டது.
# காட்டூர், தருமபுரி மாவட்டம்


**காட்டூர்** (*Kattur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும், மாநில தலைநகரான சென்னையிலிருந்து 265 கிலோமீட்டர் தொலைவிலும் அமைந்துள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 61 குடும்பங்களும் 249 மக்களும் வசிக்கின்றனர். இதில் 129 ஆண்களும் 120 பெண்களும் அடங்குவர்.  
## மேற்கோள்
# ஓமன குஞ்சம்மா

**ஓமன குஞ்சம்மா** (*Omana Kunjamma*) இந்தியாவின் முதல் பெண் குற்றவியல் நீதிபதியாவார். திருவாங்கூரின் ஒரு பகுதியாக இருந்த நாகர்கோவில் பகுதியிலுள்ள திக்குறிச்சி கிராமத்தில் ஒரு பிரபுத்துவ மலையாளி நாயர் குடும்பத்தில் மாங்கட் சி. கோவிந்த பிள்ளை மற்றும் என். லட்சுமி அம்மா தம்பதியருக்கு மகளாக ஒமன குஞ்சம்மா பிறந்தார். தற்போது தமிழ்நாட்டின் கன்னியாகுமரி மாவட்டத்தில் உள்ள நாகர்கோவில் நகரத்தில் நாஞ்சில் நாடு என்ற பெயரில் இப்பகுதி அறியப்படுகிறது.  

மலையாள நடிகர் திக்குரிசி சுகுமாரன் நாயரின் மூத்த சகோதரியாகவும் குஞ்சம்மா அறியப்படுகிறார். கேரளாவைச் சேர்ந்த முதல் பெண் இந்திய ஆட்சிப்பணி அதிகாரி என்ற சிறப்பும் ஒமன குஞ்சம்மாவுக்கு இருக்கிறது.
# வினீதா பால்


**வினீதா பால்** (*Vineeta Bal*) இந்தியாவின் புது தில்லியில் அமைந்துள்ள தடுப்புத்திறனியல் தேசிய ஆய்வு நிறுவனத்தில் ஓர் அறிவியலாளராக உள்ளார். அறிவியல் மற்றும் தொழில்நுட்ப அமைச்சகத்தின் கீழ் செயல்படும் பெண்களுக்கான பிரதமரின் பணிக்குழுவில் இவர் உறுப்பினராக இருந்தார்.  

புனே பல்கலைக்கழகத்தில் வினீதா தனது மருத்துவ இளநிலை பட்டத்தைப் பெற்றார். மும்பை பல்கலைக்கழகத்தின் ஆஃப்கைன் நிறுவனத்தில் நுண்ணுயிரியியலில் முதுநிலை மருத்துவப் படிப்பை முடித்தார். பின்னர் இலண்டனில் உள்ள ராயல் முதுகலை மருத்துவப் பள்ளியில் முதுகலை பட்ட மேற்பயிற்சி பெற்றார்.
# பார்பதி பருவா

**பார்பதி பருவா** (*Parbati Barua*) என்பவர் இந்தியாவின் ஒரே யானைப் பாகியாக அறியப்படுகிறார். இவரது வாழ்க்கையை அடிப்படையாகக் கொண்டு "யானைகளின் ராணி" என்ற ஆவணப்படத்தை மார்க் சாண்டு புத்தகத்தின் துணையுடன் பி.பி.சி. வானொலி உருவாக்கியது.  
இந்திய குடிமகளான இவர் இந்தியாவின் அசாம் மாநிலத்தின் துப்ரி மாவட்டத்திலுள்ள கௌரிப்பூரில் ஒரு பெரிய சமீன்தார் குடும்பத்தில் பிறந்தார். மறைந்த பிரகிருதி சந்திர பருவா பார்பதியின் தந்தையாவார். பிரதிமா பருவா பாண்டேவின் சகோதரியாகவும் தேவதாசு புகழ் திரைப்படத் தயாரிப்பாளர் பிரமதேசு பருவாவின் மருமகளாகவும் பார்பதி பருவா அறியப்படுகிறார். பார்பதி தற்போது கவுகாத்தியில் வசிக்கிறார். பன்னாட்டு இயற்கைப் பாதுகாப்புச் சங்கத்துடன் இணைந்த ஆசிய யானை நிபுணர் குழுவில் உறுப்பினராகவும் உள்ளார்.  

யானை மேலாண்மை கொள்கைகள், காட்டு யானைகளைப் பிடிப்பது, நகர்ப்புறங்களுக்கு வரும் காட்டு யானைகளை விரட்டுவது மற்றும் யானைப் பாகர்களுக்குப் பயிற்சியளிப்பது குறித்த ஆலோசனைகளை பார்பதி பருவா வழங்கி வருகிறார்.
# ஜெரோம் கார்லே



**ஜெரோம் கார்லே** (*Jerome Karle*) (பிறப்பு **ஜெரோம் கார்ஃபங்கிள்** ; சூன் 18, 1918 - சூன் 6, 2013) ஒரு அமெரிக்க இயற்பிய வேதியியலாளர் ஆவார். ஹெர்பர்ட் ஏ. ஹாப்ட்மேனுடன் இணைந்து, எக்சு-கதிர் சிதறல் நுட்பங்களைப் பயன்படுத்தி படிகக் கட்டமைப்புகளை நேரடியாகப் பகுப்பாய்வு செய்ததற்காக, 1985 ஆம் ஆண்டில் இவருக்கு வேதியியலுக்கான நோபல் பரிசு வழங்கப்பட்டது.  

## ஆரம்பகால வாழ்க்கை மற்றும் கல்வி
கார்லே நியூயார்க் நகரில்,சூன் 18, 1918 இல், சாடி ஹெலன் (குன்) மற்றும் லூயிஸ் கர்புன்க்லே ஆகியோரின் மகனாகப் பிறந்தார். இவர் கலைகளில் மிகுந்த ஆர்வம் கொண்ட ஒரு யூத குடும்பத்தில் பிறந்தார். இவர் இளைஞராக இருந்த போது பியானோ வாசித்தார் மற்றும் பல போட்டிகளில் பங்கேற்றார். அதே நேரத்தில் இவர் அறிவியலில் அதிக ஆர்வம் கொண்டிருந்தார். இவர் புரூக்ளினில் உள்ள ஆபிரகாம் லிங்கன் உயர்நிலைப் பள்ளியில் பயின்றார். பின்னர், ஆர்தர் கோர்பெர்க் (1959 ஆம் ஆண்டில் மருத்துவத்தில் நோபல் பரிசு பெற்றவர்) மற்றும் பால் பெர்க் (1980 ஆம் ஆண்டில் வேதியியலில் வெற்றியாளர்), பள்ளியில் பட்டதாரிகளாக சேர்ந்து நோபல் பரிசுகளை வென்றார். ஒரு இளைஞனாக, கார்லே கைப்பந்து, உறைபனிச்சறுக்கு, டச் கால்பந்து மற்றும் அருகிலுள்ள அட்லாண்டிக் பெருங்கடலில் நீந்துவது ஆகியவற்றை அனுபவித்தார்.  

ஜெரோம் கார்லே (ACA) (1972) மற்றும் ஐயுசிஆர் (1981-1984) ஆகிய இரண்டு அமைப்புகளிலும் முன்னாள் தலைவராக இருந்தார். அத்துடன் படிகவியல் ஆய்வுகளில் நேரடி முறைகளில் பணியாற்றியதற்காக 1985 ஆம் ஆண்டு வேதியியலுக்கான நோபல் பரிசு பெற்றார். அவரது பணிக்காக அவர் பெற்ற பல கூடுதல் கௌரவங்களில், இவர் 1976 ஆம் ஆண்டில் தேசிய அறிவியல் அகாதெமிக்குத் தேர்ந்தெடுக்கப்பட்டதும் ஒன்றாகும். 1986 ஆம் ஆண்டில் *அமெரிக்கன் அகாடமி ஆஃப் அச்சிவ்மென்ட்டின் கோல்டன் பிளேட் விருது* மற்றும் 1990 ஆம் ஆண்டில் அமெரிக்கன் பிலாசபிகல் சொசைட்டியின் விருது ஆகியவையும் இவர் பெற்ற அங்கீகாரங்களாகும்.  

## ஆராய்ச்சி மற்றும் நோபல் பரிசு
1943 ஆம் ஆண்டு தொடங்கி, பட்டப்படிப்பை முடித்த பிறகு, கார்லே சிகாகோ பல்கலைக்கழகத்தில் மன்ஹாட்டன் திட்டத்தில் தனது மனைவி டாக்டர் இசபெல்லா கார்லேயுடன் பணிபுரிந்தார். இவரது மனைவி இத்திட்டத்தில் பணிபுரிந்த சில இளைய பெண் அறிவியலாளர்களில் ஒருவராவார். திட்டத்தில் சில பெண்களும் பணிபுரிந்தனர். 1944 ஆம் ஆண்டில், இவர்கள் மிச்சிகன் பல்கலைக்கழகத்திற்குத் திரும்பினர், அங்கு கார்லே யுனைடெட் ஸ்டேட்ஸ் கடற்படை ஆராய்ச்சி ஆய்வகத்திற்கான திட்டத்தில் பணிபுரிந்தார். 1946 ஆம் ஆண்டில், இவர்கள் வாஷிங்டன், டிசிக்கு கடற்படை ஆராய்ச்சி ஆய்வகத்திற்கு வேலைக்கு சென்றனர்.
# மாலதி பாசப்பா


**மாலதி பாசப்பா** (**Malathi Basappa**) இந்திய வடிவழகி மற்றும் அழகு ராணியாவார். 1950 ஆம் ஆண்டு இவர் பிறந்தார். 1972 ஆம் ஆண்டில் பாரத சுந்தரியாக மாலதிக்கு முடிசூட்டப்பட்டது. இதே ஆண்டு நடைபெற்ற உலக அழகிப் போட்டிக்கு மாலதி பாசப்பா இந்தியாவை பிரதிநிதித்துவப்படுத்தினார். இப்போட்டியில் 4 ஆவது இடத்தைப் பிடித்தார்.  

## வாழ்க்கைக் குறிப்பு
பாசப்பா இந்தியாவின் மைசூர் நகரில் பிறந்தார். ஓர் அரசியல் கௌரவ பட்டதாரியான இவர் தேசிய அளவிலான கூடைப்பந்து வீராங்கனையாகவும், பரதநாட்டிய நடனக் கலைஞராகவும் இருந்தார். இந்தியாவின் வடிவழகியான இவர் பாரத சுந்தரி 1972 என்ற போட்டியில் பங்கேற்றார். அந்த நாட்களில் ஃபெமினா இந்திய அழகி அமைப்பு உலக அழகிப் போட்டிக்கான உரிமையை வைத்திருக்கவில்லை. போட்டியில் வென்ற இவருக்கு இந்திய அழகி என்ற பொருளில் *பாரத சுந்தரி 1972 என்று* முடிசூட்டப்பட்டது. இதே ஆண்டு மாலதி பாசப்பா உலக அழகிப் போட்டியிலும் இந்தியாவை பிரதிநிதித்துவப்படுத்தினார்.
# சோமா பிசுவாசு


**சோமா பிசுவாசு** (*Soma Biswas*) இந்தியாவின் மேற்கு வங்காள மாநிலம் கொல்கத்தாவில் வசிக்கும் ஒரு தடகள விளையாட்டு வீராங்கனையாவார். 1979 ஆம் ஆண்டு மே மாதம் நதியா மாவட்டம் இரணகாட்டு என்ற ஊரில் இவர் பிறந்தார். எப்டாத்லான் எனப்படும் எழுவகைத் தடகளப் போட்டிகளில் சோமா பிசுவாசு நிபுணத்துவம் பெற்றவராவார்.  

2002 ஆம் ஆண்டு தென்கொரியாவின் பூசனில் நடந்த ஆசிய விளையாட்டுப் போட்டியில் வெள்ளிப் பதக்கம் வென்றபோது இவர் புகழ் பெற்றார். 2006 ஆம் ஆண்டு தோகாவில் நடந்த ஆசிய விளையாட்டுப் போட்டியில் இவர் மற்றொரு வெள்ளிப் பதக்கமும் வென்றார். இந்த போட்டியின் போது இவர் 110 மீ தடை தாண்டும் ஓட்டப்போட்டி, 200 மீ மற்றும் 800 மீ போட்டிகளில் வென்றார்.குந்தல் ராய் மற்றும் பல வெளிநாட்டு பயிற்சியாளர்களுடன் பிசுவாசு பணியாற்றினார்.  

## விருதுகள்
2003 ஆம் ஆண்டு இந்திய அரசாங்கம் மாலதி பாசப்பாவிற்கு அருச்சுனா விருது வழங்கி சிறப்பித்தது.
# பி. இராச்சையா


**பசவையா இராச்சையா** (*Basavayya Rachaiah*) (10 ஆகஸ்ட் 1922 - 14 பிப்ரவரி 2000 ) ஓர் இந்திய அரசியல்வாதியாவார். இவர் கர்நாடக சட்டமன்ற உறுப்பினராகவும் கர்நாடகாவிலிருந்து மாநிலங்களவை உறுப்பினராகவும் இருந்தார். இவர் 1977இல் கர்நாடகாவின் சாமராஜநகரிலிருந்து மக்களவைக்குத் தேர்ந்தெடுக்கப்பட்டார். இவர் கேரளா, இமாச்சல பிரதேசத்தின் ஆளுநராக இருந்தார். எஸ். நிஜலிங்கப்பா, பசப்பா தனப்பா ஜாட்டி, தேவராஜ் அர்ஸ், வீரேந்திர பாட்டில், இராமகிருஷ்ணா ஹெக்டே, சோ. ரா. பொம்மை ஆகிய முதலைமைச்சர்களின் தலைமையிலான கர்நாடக மாநில அமைச்சரவை உறுப்பினராக இருந்தார்.  

இராச்சையா 1922இல் சாமராசநகரில் பிறந்தார். இவர், தொழிலில் வழக்கறிஞராக இருந்தார். இவருடைய மருமகன்களில் ஒருவரான பி. பி. நிங்கையா, ஜே. ஹெச். படேல் தலைமையிலான அரசாங்கத்தில் அமைச்சராக இருந்தார். இராச்சையா 2000 இல் தனது 77 வயதில் இறந்தார்.  

## மரபு

மாநிலத்திற்கு இவர் ஆற்றிய சேவைகளுக்காக, மைசூரில் சாயாஜிராவ் சாலையில் உள்ள ஒரு சாலைக்கு இராச்சையாவின் பெயரிடப்பட்டது.  

## இதையும் பார்க்கவும்

- இமாச்சலப் பிரதேச ஆளுநர்களின் பட்டியல்
- கேரள ஆளுநர்களின் பட்டியல்
# பிரமிளா ராணி பிரம்மா



**பிரமிளா ராணி பிரம்மா** (*Pramila Rani Brahma*) இந்தியாவின் அசாம் மாநிலத்தைச் சேர்ந்த போடோ அரசியல்வாதியாவார். இவர் போடோலாந்து மக்கள் முன்னணியில் இருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு சர்பானந்தா சோனோவால் தலைமையிலான அரசாங்கத்தில் பிரமிளா அமைச்சரானார்.  

கவுகாத்தியில் 20 பேர் கொல்லப்பட்ட குண்டுவெடிப்பிற்காக 1992 இல் கைது செய்யப்பட்ட பிரமிளா ராணி பிரம்மா 2014 ஆம் ஆண்டு காங்கிரசுடனான தனது உறவை முறித்துக் கொள்ளும் வரை தருண் கோகோய் அரசாங்கத்தில் அமைச்சராக இருந்தார். அந்த ஆண்டு சட்டசபை தேர்தல்கள் வகுப்புவாத கலவரங்களுக்கு வழிவகுத்தன. பிரமிளா தொடர்ந்து ஆறாவது முறையாக கோக்ராஜர் கிழக்கு தொகுதியில் இருந்து தேர்ந்தெடுக்கப்பட்டார்.
# கனால் 7



**கனால் 7** (Kanal 7) என்பது 1994 இல் ஆரம்பிக்கப்பட்ட ஒரு துருக்கிய நாட்டு தொலைக்காட்சி அலைவரிசை ஆகும். இது ஒரு நிலப்பரப்பு ஒளிபரப்பு உரிமத்தைக் கொண்டுள்ளது, மேலும் இந்த தொலைக்காட்சி செயற்கைக்கோள் வழியாக துருக்கி முழுவதும் கிடைக்கிறது. இந்த தொலைக்காட்சியில் நாடகத் தொடர்கள், நேர்காணல், சமையல் நிகழ்ச்சிகள் மற்றும் சமயம் சார்ந்த பல வகை நிகழ்ச்சிகள் ஒளிபரப்பாகின்றது. கனால் 7 என்பது தமிழில் அலைவரிசை 7 என்பதே அர்த்தம் ஆகும்.  

இந்த தொலைக்காட்சியில் இந்திய நாட்டு இந்தி மொழித் தொடர்களான இது காதலா?, அலைபாயுதே, என் கணவன் என் தோழன், காதலுக்கு சலாம், சிந்து பைரவி, மதுபாலா, குங்கும் பாக்யா மற்றும் கொரியன் மொழித் தொடர்களான மூண் எம்பிரசிங் தி சன், மூன் லவ்வேர்ஸ்: ஸ்கேர்லெட் ஹார்ட் ரயீவ் போன்ற பல தொடர்கள் மொழி ஆக்கம் செய்யப்பட்டு ஒளிபரப்பாகிறது என்பது குறிப்பிடத்தக்கது.
# மோலி சாக்கோ

**மோலி சாக்கோ** (*Molly Chacko*) இந்தியாவின் கேரளாவைச் சேர்ந்த ஒரு நடுத்தர தொலைவு ஓட்டப்பந்தய வீராங்கனையாவார். 1969 ஆம் ஆண்டு மே மாதம் 15 ஆம் தேதியன்று இவர் பிறந்தார். சப்பான் நாட்டின் இரோசிமா நகரில் நடைபெற்ற ஆசிய விளையாட்டுப் போட்டிகளின் போது 3000 மீ ஓட்டப்பந்தயத்தை 9:06.42 நிமிடங்களில் ஓடி தேசிய சாதனையை நிகழ்த்தினார். இதே 1994 ஆம் ஆண்டில் 1500 மீட்டர் ஓட்டப்பந்தயத்திலும் பந்தயத் தொலைவை 4:12.01 நிமிடங்களில் ஓடிய தேசிய சாதனையும் இவரிடமே இருந்தது. பின்னர் 1999 ஆம் ஆண்டு ஆகத்து மாதத்தில் இச்சாதனையை சுனிதா ராணி முறியடித்தார்.  

முன்னாள் இந்திய நீச்சல் வீர்ர் செபாசுட்டியன் சேவியரை மோலி திருமணம் செய்து கொண்டார். தம்பதியர் இருவரும் தென்னக இரயில்வே துறையில் பணிபுரிகின்றனர்.
# லட்சுமிநாயக்கன் பாளையம்


**இட்சுமிநாயக்கன்பாளையம்** என்பது *(LAKSHMINAICKENPALAYAM)* இந்தியாவின் தமிழ்நாடு மாநிலத்தில் கோவை மாவட்டத்தில் சுல்தான்பேட்டை வட்டாரத்தில் செலக்கரிச்சல் கிராம ஊராட்சிற்கு உட்பட்ட ஓர் கிராமம் ஆகும். இது சூலூர் சட்டமன்ற தொகுதிக்கும் கோயம்புத்தூர் மக்களவை தொகுதிக்கும் உட்பட்டதாகும். இங்கு அரசு உதவிபெறும் மேல்நிலைப்பள்ளி ஒன்று அமைந்துள்ளது.
# நேதாஜி (திரைப்படம்)


**நேதாஜி** (*Nethaji*) என்பது 1996 ஆம் ஆண்டு வெளியான இந்திய தமிழ் அதிரடித் திரைப்படமாகும். மூர்த்தி கிருஷ்ணா இயக்கிய இந்த படத்தில் சரத்குமார், லிசா ரே ஆகியோர் முதன்மை பாத்திரங்களை ஏற்று நடித்துள்ளனர். ஜி. இரமேஷ், ஜி. சுரேஷ் ஆகியோர் தயாரித்த இந்த படத்திற்கு வித்தியாசாகர் இசையமைத்துள்ளார். இத்திரைப்படமானது தீபாவளி வெளியீடுகளில் ஒன்றாக 1996 நவம்பர் 10 அன்று வெளி வந்தது.  

## கதை
நேர்மையான உள்துறை அமைச்சரான கருணாமூர்த்தி ( கிட்டி) தன் மகள் பிரியாவை (லிசா ரே ) காப்பாற்ற ஆளுநரைக் கொல்ல பயங்கரவாதிகளுக்கு உதவ வேண்டிய கட்டாயத்தில் உள்ளார். நேதாஜி ( சரத்குமார் ), நேர்மையான பத்திரிகையாளர், "இந்தியா" என்ற செய்தித்தாளை நடத்திவருகிறார். மேலும் பிரியாவை காதலிக்கிறார். பாபா ( பாபு ஆண்டனி ) தனது வலது கையான தர்மா (விமல்ராஜ்) மூலம் ஆயுதங்களை கடத்தும் பயங்கரவாதி ஆவார். நேதாஜி அறிவியலாளர் சிவசங்கரியை (மணிமாலா) பயங்கரவாதிகளிடமிருந்து காப்பாற்றுகிறார். காவல் துறை அதிகாரியான சரண் ( சரண்ராஜ் ) நேதாஜியை வாழ்த்தி பாபாவை கைது செய்கிறார். தர்மா நேதாஜியின் சகோதரி (சுதா), மருமகள் அம்மு (குழந்தை நிகிதா) ஆகியோரை காயப்படுத்தி, அம்முவை கடத்திச் செல்கிறார். அம்முவைக் கொல்வதாக நேதாஜியை தர்மா மிரட்டுகிறார். இதனால் நேதாஜி சிவசங்கரியை கடத்த வேண்டிய கட்டாயத்துக்கு ஆளாகிறார். நேதாஜி சிவசங்கரியை கடத்தி அம்முவை காப்பாற்றுகிறார். பின்னர் சரண் நேதாஜியை கைது செய்கிறார். இதன் பிறகு நேதாஜி தன்னை குற்றமற்றவர் என்று எவ்வாறு நிரூபித்து பயங்கரவாதிகளை தண்டித்தார் எப்பதே கதை.  

## நடிப்பு

- சரத்குமார் - நேதாஜியாக
- லிசா ரே நேதாஜியின் காதலி பிரியாவாக
- மணிவண்ணன் - மணியாக
- பாபு ஆன்டனி - பாபுவாக
- சரண்ராஜ் - சரணாக
- கிட்டி - கருணா மூர்த்தியாக
- செந்தில்
- ஜோதி மீனா
- விமல்ராஜ் -தர்மாவாக
- மணிமாலா - சிவசங்கரியாக
- சுதா - நேதாஜியின் சகோதரியாக
- பேபி நிக்கிதா - அம்முவாக
- சிஐடி சகுந்தலா

## இசை
இப்படத்திற்கான இசையை வித்தியாசாகர் அமைத்தார். பாடல் வரிகளை வாலி எழுதினார். இப்படத்தின் பாடல்கள் 1996 இல் வெளியிடப்பட்டது.  
| 1 | "ஹோலி ஹோலி சிஞ்சிலி" | வித்தியாசாகர், சுவர்ணலதா | 5:14 |  |
| --- | --- | --- | --- | --- |
| 2 | "மச்சமுன்ன மச்சம்தான்" | வித்யாசாகர், கோபால் ராவ், சிந்து | 5:01 |  |
| 3 | "மை டியர் மை டியர்" | அனுராதா ஸ்ரீராம், பி. பி மணி, பி. ஜி மணி, பாப் ஷாலினி | 5:07 |  |
| 4 | "நெருங்க நெருங்க" | எஸ். பி. பாலசுப்பிரமணியம், எஸ். ஜானகி | 4:52 |  |
| 5 | "ராப்பொழுது" | அனுராதா ஸ்ரீராம் | 5:06 | } |
# நல்ல மனசுக்காரன்


**நல்ல மனசுக்காரன்** (*Nalla Manasukkaran*) என்பது 1997 ஆம் ஆண்டு வெளியான இந்தியத் தமிழ்த் திரைப்படமாகும். ஜெய ராஜேந்திரன் இயக்கிய இப்படத்தை பி. கே. சதேவிவம் மற்றும் ஜெய ராஜேந்திரன் ஆகியோர் தயாரித்தனர். இந்த படத்தில் பாண்டியராஜன், ஜெயராகினி, செந்தில், எஸ். எஸ். சந்திரன் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு தேவா இசையமைத்தார்.  

## நடிப்பு

- பாண்டியராஜன்
- ஜெயராகிணி
- செந்தில்
- எஸ். எஸ். சந்திரன்
- என்னுயிர் அலெக்ஸ்
- வி. கே. ராமசாமி
- வெண்ணிற ஆடை மூர்த்தி
- வடிவுக்கரசி
- ஜோதி மீனா
- ராக்கி
- வீரா
- காந்திமதி (நடிகை)
- கோவை சரளா
- *சைக்கோ* ஆர். எஸ். நாதன்
- குமரிமுத்து
- இராக்கெட் இராமநாதன்
- பி. கே. சதாசிவம்
- எஸ். வி. இராமதாஸ்
- டி. கே. எஸ். நடராஜன்
- அலி
- சார்லஸ்
- மாரிமுத்து
- பிந்து சிறீ
- கனகபிரியா
- சிறீ மதி
- சியாமளா
# தெல்லா காட்ஃபிரே



**தெல்லா காட்ஃபிரே** (*Della Godfrey*) தெலுங்கு தேசம் கட்சியைச் சேர்ந்த ஓர் இந்திய அரசியல்வாதியாவார். ஆந்திரப் பிரதேச சட்டமன்றத்தின் ஆங்கிலோ-இந்திய உறுப்பினராக இவர் நியமிக்கப்பட்டார். சட்டமன்றத்தில் தெல்லா இரண்டு முறை பணியாற்றினார்.  

## வாழ்க்கைக் குறிப்பு
காட்ஃபிரே ஐதராபாத்து நகரத்தில் பிறந்து வளர்ந்தார். இவரது தந்தை ஆலன் காட்ஃபிரே ஐதராபாத் நிசாமின் இராயல் மின்ட் நிறுவனத்தில் ஒரு பொறியாளராக இருந்தார். தாயார் மார்யோரி காட்ஃபிரே ஒரு கல்வியாளராவார். சட்டமன்ற உறுப்பினராகவும் நாடாளுமன்ற உறுப்பினராகவும் பணியாற்றியுள்ளார். தெல்லா காட்ஃபிரே ரோசாரி கன்னிமட உயர்நிலைப் பள்ளியிலும் கோட்டி மகளிர் கல்லூரியிலும் பயின்றார். இராயல் டச்சு விமான நிறுவனத்தில் மேலாளராக தெல்லா பணிபுரிந்தார். இரண்டு முறை ஆந்திர பிரதேச சட்டமன்ற உறுப்பினராக தேர்ந்தெடுக்கப்பட்டு 2004 ஆம் ஆண்டு வரை சட்டமன்ற உறுப்பினராகப் பணியாற்றினார். 2019 ஆம் ஆண்டு ஏப்ரல் மாதம் 23 ஆம் நாளன்று தெல்லா காட்ஃபிரே இறந்தார்.
# சாரி எனக்கு கல்யாணமாயிடிச்சி


**சாரி எனக்கு கல்யாணமாயிடிச்சி** (*Sorry Enaku Kalyanamayidichu*) என்பது 2005 ஆம் ஆண்டு வெளியான இந்தியத் தமிழ் திரைப்படம் ஆகும். சாகர் இயக்கிய இப்படத்தில், சிறீமன், சொணமால்யா மற்றும் புளோரா சைனி ஆகியோர் நடித்ததுள்ளனர். இந்தப் படத்திற்கு முதலில் சென்னையில் உள்ள பிராந்திய தணிக்கைக் குழுவால் தணிக்கைச் சான்றிதழ் மறுக்கப்பட்டது. பின்னர் மும்பையில் உள்ள மேல்முறையீட்டுக் குழுவிற்கு அனுப்பபட்டு சான்றிதழ் பெறப்பட்டது. இது 2004 ஆம் ஆண்டு வெளியான தெலுங்கு திரைப்படமான *சாரி நாக்கி பெல்லய்யிந்தி* என்ற படத்தின் மறுஆக்கம் ஆகும். இது பின்னர் 2011 இல் இந்தியில் *Sheetal Bhabhi.com* என மறுஆக்கம் செய்யப்பட்டது.  

## நடிப்பு

- சிறீமன் -அசோக்காக
- சொர்ணமால்யா (நடிகை) -அபர்ணாவாக
- புளோரா சைனி -மஞ்சுவாக
- எம். எசு. பாசுகர் -அழகுசுந்தரமாக
- சின்னி ஜெயந்த் -இரகுவாக
- சிட்டிபாபு -முரளியாக
- பாண்டு -நாராயணணாக
- லிவிங்ஸ்டன் -அப்புவாக
- குணால் -விஜயாக
- மனோபாலா
- கே. இராஜன்
- முத்துக்காளை -பாண்டியாக
- சகீலா -பாபியாக
- பிரியங்கா
# வண்ணக் கனவுகள்


**வண்ணக் கனவுகள்** (*Vanna Kanavugal*) என்பது 1987 ஆம் ஆண்டு வெளியான இந்தியத் தமிழ் திரைப்படமாகும். அமீர்ஜானால் இயக்கப்பட்ட இப்படமானது, ராஜம் பாலசந்தர், புஷ்பா கந்தசாமி ஆகியோரால் தயாரிக்கப்பட்டது. இந்த படத்தில் கார்த்திக், முரளி, ஜெயசிறீ, சார்லி, நாசர் ஆகியோர் முக்கிய கதாபாத்திரங்களில் நடித்தனர். வி. எஸ். நரசிம்மன் இசையமைத்தார். இந்தப் படம் மலையாளப் படமான *ஆதியொழுக்களிலின்* மறு ஆக்கம் ஆகும்.  

## நடிப்பு

- கார்த்திக்
- முரளி
- ஜெயசிறீ
- ஆனந்த்
- சார்லி
- நாசர்
- சுந்தர்
- டைப்பிஸ்ட் கோபு
- பாபு மோகன்
- நேசனல் செல்லையா
# நிலா பெண்ணே


**நிலா பெண்ணே** (*Nila Pennae*) என்பது 1990 ஆம் ஆண்டு வெளியான இந்தியத் தமிழ் திரைப்படமாகும். வி. தமிழழகன் இயக்கிய இப்படத்தில் திவ்ய பாரதி, ஆனந்த் ஆகியோர் முக்கிய வேடங்களில் நடித்தனர். துணை வேடங்களில் வெண்ணிற ஆடை மூர்த்தி, சனகராஜ் ஆகியோர் நடித்தனர். ஆர். எம். வீரப்பன் தயாரித்த இந்தப் படத்திற்கு வித்தியாசாகர் இசையமைத்தார். இப்படமானது 1990 சூலை 5 அன்று வெளியிடப்பட்டது.  

## கதை
ஆனந்த் நகரத்தில் வசிக்கும் ஒரு இளைஞன். நகர வாழ்க்கையில் ஏற்பட்ட மன அழுத்தத்தினால் அவதியுறுகிறான். அதிலிருந்து விடுபட காட்டுக்குள் உள்ள ஒரு கிராமத்தில் சிறிது காலம் தங்க முடிவு செய்கிறான். அங்கு ஒரு வயதான குருவால் உருவாக்கப்பட்ட ஒரு பெண்ணை (திவ்ய பாரதி) சந்திக்கிறான். அவளைக் கண்டதும் ஆனந்த் காதல் கொள்கிறான். ஆனந்த் அவளை சூர்யா என்று அழைக்கிறான். அவள் அவனுக்கு வாழ்க்கையின் அழகைக் காட்டுகிறாள்.  

## நடிப்பு
- ஆனந்த் . . . . கிருஷ்ணமூர்த்தி
- திவ்ய பாரதி . . . . சூர்யா
- வெண்ணிற ஆடை மூர்த்தி
- சனகராஜ்

## வெளியீடு
படம் விமர்சன ரீதியாகவும் வணிக ரீதியாகவும் தோல்வியடைந்தது.  

## இசை
இப்படத்திற்கு வித்யாசாகர் இசையமைத்தார். பாடல்கள் 1989 ஆம் ஆண்டு வெளியிடப்பட்டன.  
| 1 | "அடி ராசாத்தி" | எஸ். பி. பாலசுப்பிரமணியம் | வாலி | 0:44 |
| --- | --- | --- | --- | --- |
| 2 | "கிச்சாங் கிச்சாங்" | சித்ரா, கங்கை அமரன் | புலமைப்பித்தன் | 05:14 |
| 3 | "மனசுக்கு வயசென்ன" | சித்ரா | வாலி | 04:53 |
| 4 | "ஒத்த குயிலு" | சுவர்ணலதா, எஸ். பி பாலசுப்பிரமணியம் | கங்கை அமரன் | 04:39 |
| 5 | "புது உறவு" | கே. ஜே. யேசுதாஸ், பி. சுசீலா | வைரமுத்து | 04:47 |
| 6 | "ராத்திரி மெல்ல" 1 | எஸ். பி பாலசுப்பிரமணியம், சித்ரா | வாலி | 05:14 |
| 7 | "ராத்திரி மெல்ல" 2 | மலேசியா வாசுதேவன், சித்ரா | வாலி | 05:14 |
| 8 | "தலையில் கிரீடங்கள்" | எஸ். பி. பாலசுப்பிரமணியம் | வைரமுத்து | 04:33 |
# திக்கி தோல்மா

**திக்கி தோல்மா** (*Dicky Dolma*) 19 வயதில் எவரெசுட்டு சிகரத்தை எட்டிய இந்தியப் பெண்ணாவார். 1974 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1993 ஆம் ஆண்டு மே மாதம் 10 ஆம் தேதியன்று இளைய பெண்மணியான திக்கி தோல்மா இந்த மலையேற்றச் சாதனையை நிகழ்த்தினார்.  

இந்திய-நேபாள எவரெசுட்டு பயணத்தில் இச்சாதனை நடந்தது. இந்த இந்தோ-நேபாள மகளிர் எவரெசுட்டு பயணக் குழுவை 1984 ஆம் ஆண்டு எவரெசுட்டு சிகரத்தை அடைந்த முதல் இந்தியப் பெண் பச்சேந்திரி பால் வழிநடத்தினார். திக்கி தோல்மா இந்தியாவின் இமாச்சலப் பிரதேசம் மனாலிக்கு அருகேயுள்ள பல்சான் கிராமத்தைச் சேர்ந்தவராவார். திக்கி தோல்மாவுக்கு 1994 ஆம் ஆண்டிற்கான தேசிய சாகச விருதும் வழங்கப்பட்டது .  
## எவரெசுட்டு சிகரத்தை எட்டிய இளைய பெண்மணிகள்
- சூங்கோ தபே - 22 செப்டம்பர் 1939 ஆம் ஆண்டு பிறந்தார் - 16 மே 1975 அன்று 35 வயது, 236 நாட்கள்
- பச்சேந்திரி பால்- 25 ஏப்ரல் 1954 ஆம் ஆண்டு பிறந்தார் - 23 மே 1984, வயது 30 ஆண்டுகள், 28 நாட்கள்
- சரோன் வூடு - 18 மே 1957 இல் பிறந்தார் - 20 மே 1986, வயது 29 ஆண்டுகள், 2 நாட்கள்
- லிடியா பிராடே- அக்டோபர் 9, 1961 இல் பிறந்தார் - அக்டோபர் 14, 1988, வயது 27 ஆண்டுகள், 5 நாட்கள்
- சந்தோசு யாதவ்- 10 அக்டோபர் 1967 இல் பிறந்தார் - 12 மே 1992, 24 வயது, 215 நாட்கள்
- கிம் சூன்-யோ - 10 ஆகத்ட் 1970 இல் பிறந்தார்-10 மே 1993, வயது 22 ஆண்டுகள், 273 நாட்கள்
- திக்கி தோல்மா - 5 ஏப்ரல் 1974 இல் பிறந்தார் - 10 மே 1993, வயது 19 வயது, 35 நாட்கள்
# என் பொட்டுக்கு சொந்தக்காரன்


**என் பொட்டுக்கு சொந்தக்காரன்** (*En Pottukku Sonthakkaran*) என்பது 1991 ஆம் ஆண்டு வெளியான இந்தியத் தமிழ் திரைப்படமாகும். சேகர் ராஜா இயக்கிய இப்படத்தை கவிதாலாயா புரொடக்சன்ஸ் தயாரித்தது. இந்த படத்தில் ராம்கி, சசிகலா, அஞ்சு, ஸ்ரீவித்யா ஆகியோர் நடித்துள்ளனர். இப்படம் 1991, நவம்பர் 5 அன்று வெளியானது.  

## நடிப்பு

- ராம்கி
- சசிகலா
- ஆனந்த்

## வெளியீடும், வரவேற்பும்
*என் பொட்டுக்கு சொந்தக்காரன் 1991 நவம்பர் 5 அன்று* தீபாவளியை முன்னிட்டு வெளியானது. இப்படத்தை பிரதிக் பிக்சர்ஸ் விநியோகித்தது. *தி இந்தியன் எக்ஸ்பிரசின்* என். கிருஷ்ணசாமி திரைப்படத்தின் தொடக்கத்தையும் நடிகர்கள் சிலரின் நடிப்பையும் நேர்மறையாக விமர்சனம் செய்தார்.
# முதல் குரல்


**முதல் குரல்** (*Mudhal Kural*) என்பது 1992 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். வி. சி. குகநாதன் இயக்கிய இப்படத்தை நெல்லை ஆனந்தன் வரதாநந்தன் தயாரித்தார். இப் படத்தில் சிவாஜி கணேசன், அர்ஜுன் , கனகா ஆகியோர் முக்கிய கதாபாத்திரங்களில் நடித்தனர். இந்த படத்திற்கு சந்திரபோஸ் இசையமைத்தார்.  

## நடிப்பு

- சிவாஜி கணேசன் -ஜீவாவாக
- அர்ஜுன் -கரணாக
- கனகா -வள்ளியாக
- விஜயகுமார் -வேலுத்தம்பியாக
- ஆனந்த் குமரனாக
- மஞ்சுளா மோகனாம்பாவாக
- ஜெயபாரதி
- ஸ்ரீஜா ரேகாவாக
- ஜெய்கணேஷ் வாசுவாக
- சின்னி ஜெயந்த்
- சார்லி
- தென்னவன்
- எம். எசு. பாசுகர்

## இசை
இப்படத்திற்கு சந்திரபோஸ் இசையமைத்தார். அனைத்து பாடல்களையும் புலவர் புலமைப்பித்தன் இயற்றினார்.  

- "உன்னைத்தான் அழைக்கிறேன்" - யேசுதாஸ், கேஎஸ் சித்ரா
- "ஆடுவோம்" - கே. ஜே யேசுதாஸ்
- "வச்சுக்க" - மலேசியா வாசுதேவன், லலிதா சகரி
- "தம்பி பாட்டுக்கட்டி" - மலேசியா வாசுதேவன்
- "உயிர்தந்தும்" - கே. ஜே. யேசுதாஸ்
- "வேட்டைக்காரன்தானே" - மலேசியா வாசுதேவன்
# பார்வையின் மறுபக்கம்


**பார்வையின் மறுப்பக்கம்** (*Parvaiyin Marupakkam*) என்பது 1982 ஆம் ஆண்டு வெளியான இந்திய தமிழ் பரபரப்பூட்டும் திரைப்படம் ஆகும். இப்படம் இப்னாடிசத்தை அடிப்படையாக கொண்டது. கே. எம். பாலகிருஷ்ணன் இயக்கிய இப்படத்தில் விஜயகாந்த் முக்கியக் கதாபாத்திரத்தில் நடித்தார். மேலும் இப்படத்தில் எம். என். நம்பியார், ஸ்ரீபிரியா, சிவசந்திரன், சில்க் ஸ்மிதா உள்ளிட்டோரும் நடித்துள்ளனர். இப்படத்தில் பார்த்திபன், ரோகிணி ஆகியோர் அவர்களின் தொழில் வாழ்க்கையின் ஆரம்பக் கட்டத்தில், துணை வேடங்களில் நடித்துள்ளனர்.  

## நடிப்பு

- விஜயகாந்த் -விஜய்
- ஸ்ரீபிரியா -சித்ரா
- எம். என். நம்பியார் -விஸ்வநாதர்
- கே. கே. சௌந்தர் பாதிரியார்
- சிவசந்திரன் சிவா
- வனிதா
- ரோகிணி விஸ்வநாத்தின் மகள்
- பார்த்திபன் - வழக்கறிஞர்
- சில்க் ஸ்மிதா -அனிதா
- பேராசிரியர் வி. கோபாலகிருஷ்ணன் -பேராசிரியர் பீட்டர்
- கீதாவாக மீனா
- குமரிமுத்து வழக்கறிஞர்

## இசை
இந்தப் படத்தின் பாடல்களுக்கு சந்திரபோஸ் இசையமைத்திருந்தார். பாடல்களைக் கவிஞர்கள் கண்ணதாசன், வாலி, வைரமுத்து ஆகியோர் எழுதினர்.  
| "தேவதை புரியும் தவங்கள்" | பி. சுசீலா |
| --- | --- |
| "பூவாச்சு பூத்துவந்து மாசம்" | பி. ஜெயச்சந்திரன் |
| "சந்தோச நேரங்கள் சங்கீதம்" | பி. சுசீலா |
| "பார்வையின் மறுபக்கம்" | வாணி ஜெயராம் |
# அருணகிரிநாதர் (ஆதீனம்)



**ஸ்ரீலஸ்ரீ அருணகிரிநாத ஞானசம்பந்த தேசிக பரமாச்சாரிய சுவாமிகள்** என்ற **அருணகிரிநாதர்** (- மறைவு: 2021 ஆகஸ்ட் 13) மதுரை ஆதீனத்தின் 292 ஆவது குருமகா சன்னிதானமாவார். தமிழ்த் தொண்டு, ஆன்மீகத் தொண்டு, சமூகத் தொண்டுகளிலும் ஈடுபட்டவர்.  

## இளமைக் காலம்
மயிலாடுதுறை மாவட்டம் சீர்காழியில் பிறந்து பள்ளிப் படிப்பை முடித்தார். இவர் 1980 களில் முரசொலி இதழின் பத்திரிக்கையாளராக இருந்தார்.  

## ஆன்மீகப் பணிகள்
இவரது தந்தை அறிவுறுத்தலில் திருவாவடுதுறை ஆதின மடத்தில் சேர்ந்து சைவ சமயக் கல்வியைக் கற்றார். பின்னர் தருமை ஆதீனத்தில் தம்பிரானாக இருந்து 1975 மே 27ம் தேதி மதுரை ஆதீன இளைய குருமகா சன்னிதானமாகப் பெறுப்பேற்றார். 1980 ஆம் ஆண்டு மார்ச் 14 ஆம் தேதி 292 ஆவது குரு மகா சன்னிதானமாகப் பட்டம் பெற்றார். மொரிசியஸ், சிங்கப்பூர், மலேசியா போன்ற நாடுகளுக்குச் சென்று சைவ நெறியைப் பரப்பினார். பல கோயில்களில் தமிழில் குடமுழுக்க நிகழ்ச்சிகளை நடத்தினார். 2019 ஆம் ஆண்டு இந்திய நாடாளுமன்றத் தேர்தலில் அதிமுக பாஜக கூட்டணி வெற்றி பெறும் என்றார்.  

2012 ஏப்ரல் 12 இல் அடுத்த பீடாதிபதியாக நித்யானந்தாவை இவர் தேர்ந்தெடுத்த நிகழ்வு சர்ச்சையானது. அதன் தொடர்ச்சியாக மதுரை உயர்நீதிமன்றத்தில் வழக்கும் நிலுவையில் உள்ளது. உடல்நலக்குறைவால் 2021 ஆகஸ்ட் 13 ஆம் நாள் வெள்ளிக்கிழமை இரவு மறைந்தார்.  

இவருக்குப் பின்மதுரை ஆதீனத்தின் 293-வது மடாதிபதியாக ஹரிஹர தேசிக பரமாச்சாரியர் 23 ஆகஸ்டு 2021 அன்று முடிசூட்டப்பட்டார்.
# படிமம்:Srilankabeslan.jpg

## சுருக்கம்

## Rationale
- **Purpose and character** Illustrates the article செஞ்சோலை மாணவிகள் படுகொலை for educational purposes.
- **Nature of the copied work** This image is a picture of an extremely significant event that captured the public imagination and horror after the Sri Lankan bombing leading to the death of children. The image has come to stand as a symbol of the event. It is displayed on Wikipedia in the public interest.
- **Amount and substantiality** One image displayed, which was displayed in numerous newspapers after August 14, 2006, as well as hundreds or thousands internet sites.
- **Effect upon work's value** Displaying this image on Wikipedia does not reduce the value of the image for the original copyright holder.
- The image in question depicts an event of unique historical significance, and no opportunity now exists to create a free-licence variant of this image.

The limited use of this copyrighted image in Wikipedia articles directly pertaining to it is  
a **fair use** of the image, for the following reasons:  
- The image in question depicts an event of unique historical significance, and no opportunity now exists to create a free-licence variant of this image.
- It depicts a non-repeatable, historic event.
- No free-license alternatives are available that convey the same information.
- The image is no larger, and of no higher quality, than required for its use in articles.
- It is used in Wikipedia only for educational purposes and is not used for profit.
- Its use on Wikipedia does not compete with the copyright holder.
- Its use on Wikipedia is not expected to decrease the value of the copyright to its holder.